hotchpotch/miracl-hf-unified huggingface dataset:
มิสแกรนด์ไทยแลนด์ 2018
มิสแกรนด์ไทยแลนด์ 2018 () เป็นการประกวดมิสแกรนด์ไทยแลนด์ ครั้งที่ 6 ซึ่งจะมีการทำกิจกรรมการเก็บตัวการประกวด ณ จังหวัดภูเก็ต ระหว่างวันที่ 30 มิถุนายน - 8 กรกฎาคม พ.ศ. 2561 การประกวดรอบชุดราตรีและชุดว่ายน้ำจะถูกจัดขึ้นในวันที่ 12 กรกฎาคม พ.ศ. 2561 เพื่อคัดเลือกผู้เข้ารอบ 20 คนสุดท้าย ที่จะได้รับการประกาศชื่อในการประกวดรอบตัดสินซึ่งมีกำหนดจัดในวันที่ 14 กรกฎาคม พ.ศ. 2561 ณ อีเว้นท์ ฮอลล์ 100 ศูนย์นิทรรศการและการประชุมไบเทค กรุงเทพมหานคร ทั้งนี้ผู้ที่ได้รับตำแหน่งมิสแกรนด์ไทยแลนด์ 2018 จะได้เป็นตัวแทนจากประเทศไทยเพื่อเข้าร่วมการประกวดมิสแกรนด์อินเตอร์เนชันแนล 2018 ณ ประเทศพม่า และรองชนะเลิศจะได้เป็นตัวแทนจากประเทศไทยเพื่อเข้าร่วมการประกวดเวทีอื่นๆ ตามความเหมาะสม โดยดำเนินการถ่ายทอดสดโดยสถานีโทรทัศน์สีกองทัพบกช่อง 7
§ ได้รับการโหวตเข้ามาอยู่ใน 12 คนสุดท้าย
การประกวดชุดประจำชาติยอดเยี่ยมถูกจัดขึ้นในวันที่ 11 กรกฎาคม พ.ศ. 2561 ณ อีเว้นท์ ฮอลล์ 100 ไบเทค บางนา กรุงเทพมหานคร ซึ่งในการตัดสิน 20 ชุดสุดท้าย จะมีการคัดเลือกจากคณะกรรมการ 10 ชุด รวมกับการคัดเลือกจากการโหวตผ่านเพจมิสแกรนด์ไทยแลนด์อีก 10 ชุด โดยจะประกาศผลผู้ชนะและรองชนะเลิศในรอบตัดสิน โดยชุดประจำชาติยอดเยี่ยมและรองชนะเลิศที่ได้รับการคัดเลือก จะถูกนำไปให้ตัวแทนในการสวมใส่เพื่อเข้าร่วมในการประกวดระดับนานาชาติต่อไป
การประกวดขวัญใจภูเก็ตจะถูกจัดขึ้นในค่ำคืนวันที่ 6 กรกฎาคม พ.ศ. 2561 ณ หอประชุมใหญ่ มหาวิทยาลัยราชภัฏภูเก็ต ผู้ชนะขวัญใจภูเก็ตจะได้รับมงกุฎและสายสะพายประจำตำแหน่ง โดยในการประกวดรอบแรกผู้เข้าประกวดจะแต่งกายด้วยชุดพื้นเมืองภูเก็ตคือ ชุดบาบ๋า และชุดย่าหยา ในรอบที่สองจะเป็นการประกวดในรอบชุดราตรียาว หลังจากนั้นก็จะคัดเลือกเหลือ 16 คน เข้าไปตอบคำถาม และคัดเหลือ 5 คน ไปตอบคำถามอีกครั้ง เพื่อคัดเลือกผู้ชนะ โดยผู้ชนะมิสแกรนด์ขวัญใจภูเก็ต จะได้รับมงกุฎฟินิกซ์ออฟอันดามันไปครอง พร้อมเงินรางวัล 50,000 บาท
การประกวดเบสท์วอยซ์มีการออดิชั่นในวันที่ 29 มิถุนายน พ.ศ. 2561 ณ โรงแรมโนโวเทล สุวรรณภูมิ, กรุงเทพมหานคร โดยมีบริพันธ์ ชัยภูมิ, สุภาพร มะลิซ้อน, เลลาณี ทศพร, ณวัฒน์ อิสรไกรศีล และออสเมล เซาซา มาเป็นคณะกรรมการในการคัดเลือกการประกวดเบสท์วอยซ์ โดยจะให้ผู้เข้าประกวดได้แสดงความสามารถทางด้านการร้องเพลงในรอบแรก แล้วคณะกรรมการจะคัดเลือกให้เหลือ 20 คนสุดท้าย ก่อนจะให้ผู้เข้าประกวดได้ร้องเพลงอีกครั้ง แล้วจะคัดเลือกให้เหลือ 8 คน และ 5 คน ตามลำดับ โดยจะประกาศผลผู้ชนะเบสท์วอยซ์ในรอบตัดสิน ซึ่งผู้ชนะจะได้รับเงินรางวัลมูลค่า 100,000 บาท และผ่านเข้ารอบ 12 คนสุดท้ายโดยอัตโนมัติ
การประกวดมิสแกรนด์ไรส์ซิ่งสตาร์มีการออดิชั่นในวันที่ 27 มิถุนายน พ.ศ. 2561 ณ โรงแรมโนโวเทล สุวรรณภูมิ กรุงเทพมหานคร โดยมี วีรภาพ สุภาพไพบูลย์ และกันตพงศ์ บำรุงรักษ์ มาเป็นหนึ่งในคณะกรรมการในการคัดเลือกมิสแกรนด์ไรส์ซิ่งสตาร์ โดยจะให้ผู้เข้าประกวดได้แสดงความสามารถทางด้านการแสดง แล้วคณะกรรมการจะคัดเลือกในรอบแรกให้เหลือ 38 คน ในรอบที่สองคัดเหลือ 8 คน และในรอบที่สามจะคัดเหลือ 5 คนสุดท้าย โดยจะประกาศผลผู้ชนะมิสแกรนด์ไรส์ซิ่งสตาร์ในรอบตัดสิน ซึ่งผู้ชนะจะได้เซ็นสัญญาเป็นนักแสดงของช่อง 7 เป็นเวลา 3 ปี และได้รับเงินรางวัลมูลค่า 200,000 บาท
เบสท์ดีไซเนอร์ มีการประกาศผลในรอบตัดสิน วันที่ 14 กรกฎาคม พ.ศ. 2561
ผู้อำนวยการจังหวัดยอดเยี่ยม มีการประกาศผลในรอบตัดสิน วันที่ 14 กรกฎาคม พ.ศ. 2561 โดยตัดสินจากการจัดประกวดออกมาได้ยอดเยี่ยมที่สุด เช่น การประชาสัมพันธ์การประกวด รูปแบบโปรดักชั่นเวทีการประกวด การมีภารกิจในจังหวัดให้กับสาวงามผู้เข้าประกวด เป็นต้น
ผู้เข้าประกวด 77 คน ได้รับการยืนยันแล้ว
ลัทธิตงปา
ลัทธิตงปา (น่าซี: "²dto¹mba"; "ผู้มีปัญญา", ; "ลัทธิปาแห่งตะวันออก") เป็นลัทธิและเป็นคำเรียกปุโรหิตตามคติความเชื่อของชาวน่าซี ชาติพันธุ์ที่ตั้งถิ่นฐานทางตะวันตกเฉียงใต้ของประเทศจีน โดยลัทธิตงปามีลักษณะอย่างเดียวกับลัทธิบอนของชาวทิเบต ถือเป็นอัตลักษณ์ด้านวัฒนธรรมและวรรณกรรมของชาวน่าซี
ลัทธิตงปามีรากฐานมาจากลัทธิบอนของชาวทิเบต นักประวัติศาสตร์สันนิษฐานว่าถือกำเนิดโดยตงปา ชีโล (Dongba Shilo) หมอผีจากทิเบตตะวันออกเมื่อ 900 ปีก่อน ตามตำนานของชาวน่าซีระบุว่าหมอผีผู้นี้เป็นผู้สร้างจิตรกรรมฝาผนังในเมืองลี่เจียง บ้างก็ว่าที่ได้รับอิทธิพลจากลัทธิบอนเพราะมีลามะของลัทธิบอนเข้าไปในชุมชนน่าซีและประกอบพิธีไล่ผีเพื่ออามิส แต่ก็ยังเป็นที่กังขาเพราะลัทธิบอนนั้นถูกอิทธิพลของศาสนาพุทธแบบทิเบตครอบงำไปแล้ว ปัจจุบันจึงเป็นการยากที่จะหาพิธีกรรมหรือความเชื่ออันบริสุทธิ์ดั้งเดิมมาเปรียบเทียบกัน
ปุโรหิตในลัทธิตงปาจะมีลักษณะเดียวกับลามะของลัทธิบอน มีบทบาทสำคัญเชิงวัฒนธรรมของชาวน่าซี และคอยสั่งสอนให้มนุษย์อยู่ร่วมกับธรรมชาติ เครื่องนุ่งห่มของปุโรหิตนี้ได้รับอิทธิพลจากทิเบต รูปภาพของเทพเจ้าในลัทธิบอนจะปรากฏบนหมวกของปุโรหิต เมื่อมีพิธีกรรมทางศาสนาจะประดับธงมนต์แบบพุทธทิเบตและลัทธิเต๋า
เทศบาลตำบลพังโคน
เทศบาลตำบลพังโคน เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากสุขาภิบาลพังโคน เมื่อปี พ.ศ. 2542 เป็นพื้นที่เศรษฐกิจอับดับ 3 ของจังหวัดรองจากเทศบาลนครสกลนคร และเทศบาลตำบลสว่างแดนดิน
ประวัติความเป็นมา
เทศบาลตำบลพังโคน ได้จัดตั้งเมื่อวันที่ 24 เมษายน พ.ศ. 2505 เป็น สุขาภิบาลพังโคน อำเภอพรรณานิคม โดยแบ่งพื้นที่ออกมาจากตำบลม่วงไข่บางส่วน จนกระทั่งได้จัดตั้งเป็นกิ่งอำเภอพังโคน และเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลพังโคน
เทศบาลตำบลพังโคนศรีจำปา มีเขตการปกครองครอบคลุมพื้นที่ตำบลพังโคนบางส่วน จำนวน 5 หมู่บ้าน ได้แก่
เทศบาลตำบลวานรนิวาส
เทศบาลตำบลวานรนิวาส เป็นองค์กรปกครองส่วนท้องถิ่นแห่งหนึ่งในอำเภอวานรนิวาส จังหวัดสกลนคร โดยการยกฐานะมาจากสุขาภิบาลตำบลวานรนิวาส เมื่อปี พ.ศ. 2542 อยู่ห่างจากจังหวัดสกลนคร ประมาณ 83 กิโลเมตร
ประวัติความเป็นมา
เทศบาลตำบลวานรนิวาส ได้จัดตั้งเป็นสุขาภิบาลตำบลวานรนิวาส ต่อมาเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลวานรนิวาส ครอบคลุมพื้นที่บางส่วนของตำบลวานรนิวาส นอกเขตองค์การบริหารส่วนตำบลวานรนิวาส
ตราสัญลักษณ์
มีข้อความว่า เทศบาลตำบลวานรนิวาส จังหวัดสกลนคร อยู่ภายในวงกลมทับซ้อนกันสองวง และด้านในวงกลมเป็นรูปหนุมานหาว ออกจากปากเป็นดาวและเดือน เนื่องจากว่าหนุมานเป็นวานรที่มีฤทธิ์ มีอำนาจสามารถบันดาลให้ทุกสิ่งทุกว่างและเป็นทหารของพระราม ซึ่งสอดคล้องกับชื่อของอำเภอวานรนิวาส อันเป็นสถานที่ตั้งของเทศบาลแห่งนี้ ส่วนการหาวเป็นดาวเป็นเดือนนัน เป็นสัญลักษณ์ที่บ่งบอกถึงความมุ่งมั่น ที่จะบันดาลทุกสิ่งทุกอย่างให้เป็นไปตามความต้องการของพ่อแม่พี่น้องประชาชนในเขตเทศบาล ถึงจะยากลำบากขนาดไหน ก็จะพยายามเพื่อความผาสุกของพรวกเราทุกคน
เทศบาลตำบลวานรนิวาส มีเขตการปกครองครอบคลุมพื้นที่ตำบลวานรนิวาส จำนวน 7 หมู่บ้าน โดยแยกย่อยออกเป็น 14 ชุมชน ได้แก่
โรงเรียนท่านางแนววิทยายน
โรงเรียนท่านางแนววิทยายน (อังกฤษ:Tanangnaewwittayayon School) เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 2 บ้านบ้านท่านางแนว ตำบลท่านาแนว อำเภอแวงน้อย จังหวัดขอนแก่น
เสมาธรรมจักร  คบเพลิง  หนังสือกำลังเปิด  มีวงกลมล้อมรอบ และใต้ฐานมีชื่อโรงเรียนท่านางแนววิทยายนเป็นแนวโค้ง
"สุวิชาโน  ภวํ  โหติ   ผู้รู้ดีเป็นผู้เจริญ"
"รักความดี  มีวินัย  ใฝ่การเรียน"
สีม่วง-เหลือง
ท.น.ว. หรือ T.N.W.
โรงเรียนโนนสะอาดวิทยาคาร
โรงเรียนโนนสะอาดวิทยาคาร (อังกฤษ:Nonsaardwittayakan School) เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 1 บ้านโนนสะอาด ตำบลโนนสะอาด อำเภอแวงใหญ่ จังหวัดขอนแก่น
น.อ. หรือ N.A.
โรงเรียนแวงใหญ่วิทยาคม
โรงเรียนแวงใหญ่วิทยาคม (อังกฤษ:Waengyai wittayakhom School) เป็นโรงเรียนมัธยมศึกษาขนาดกลาง สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 7 บ้านเมืองทอง ตำบลแวงใหญ่ อำเภอแวงใหญ่ จังหวัดขอนแก่น
คบเพลิงวางอยู่บนหนังสือล้อมรอบวงกลมสีเหลือง และภายใต้ฐานมีกรอบครึงกลมสีแดงระบุชื่อโรงเรียนแวงใหญ่วิทยาคม
"ปัญญาประดุจดังอาวุธ"
"วินัยดี วิทยาเด่น เน้นคุณธรรม"
ว.ว. หรือ W.W.
มาดแลน
มาดแลน () หรือ เปอติตมาดแลน () เป็นขนมเค้กชิ้นเล็ก ๆ และเป็นขนมพื้นเมืองจากเมืองกอแมร์ซีและลีแวร์เดิงซึ่งอยู่ในแคว้นกร็องแต็สต์ ทางภาคตะวันออกเฉียงเหนือของประเทศฝรั่งเศส
มาดแลนเป็นขนมเค้กเนื้อฟองน้ำขนาดเล็ก มีรูปร่างโดดเด่นคล้ายเปลือกหอยซึ่งได้จากการอบในกระทะที่ทำเป็นแอ่งรูปทรงเปลือกหอย นอกเหนือจากกระทะแม่พิมพ์ซึ่งหาซื้อได้ทั่วไปในร้านขายอุปกรณ์ครัวหรือกระทั่งร้านขายของใช้ภายในบ้านทั่วไปแล้ว มาดแลนก็ไม่จำเป็นต้องใช้อุปกรณ์พิเศษอื่นใดในการทำ
เนื้อขนมนั้นจะทำจากส่วนผสมสำหรับเค้กเฌนวซ (génoise cake) ซึ่งเป็นเค้กเนื้อฟองน้ำสูตรอิตาลี รสชาติจะคล้ายเค้กเนื้อฟองน้ำทั่วไปแต่เข้มข้นน้อยกว่า สูตรมาดแลนแบบดั้งเดิมจะใช้เมล็ดพืชบดละเอียด (โดยปกติแล้วใช้แอลมอนด์) บางสูตรที่ต้องการความแตกต่างก็จะเพิ่มผิวเลมอนขูดลงไปเพื่อให้มีกลิ่นและรสชาติของผลเลมอน
ขนมมาดแลนแบบอังกฤษก็ใช้เค้กเฌนวซเช่นเดียวกัน แต่อบในแม่พิมพ์รูปทรงคล้ายแก้วน้ำ หลังอบเสร็จจะเคลือบด้วยแยม มะพร้าวขูดอบแห้ง และส่วนมากจะวางเชอร์รีเคลือบน้ำตาลไว้ด้านบน
องค์การบริหารส่วนตำบลสว่างแดนดิน
องค์การบริหารส่วนตำบลสว่างแดนดิน เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร โดยครอบคลุมพื้นที่บางส่วนของตำบลสว่างแดนดิน (นอกเขตเทศบาลตำบลสว่างแดนดิน)
ประวัติ
ตำบลสว่างแดนดิน มีการปกครองเป็น สภาตำบลส่างแดนดิน ซึ่งประกาศจัดตั้งเมือวันที่ 5 กรกฎาคม พ.ศ. 2516 จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลสว่างแดนดิน เป็น องค์การบริหารส่วนตำบลสว่างแดนดิน จนปัจจุบัน
ตราสัญลักษณ์
องค์การบริหารส่วนตำบลสว่างแดนดิน มีจำนวนหมู่บ้านอยู่ในเขตความรับผิดชอบครอบคลุมจำนวน 24 หมู่บ้าน ได้แก่
พรรคชาติสังคมนิยมกรีก
พรรคชาติสังคมนิยมกรีก(, Elliniko Ethniko Sosialistiko Komma) เป็นพรรคชาติสังคมนิยมในประเทศกรีซในปี ค.ศ. 1932 โดย George S. Mercouris,อดีตคณะรัฐมนตรี.
นริส ประทุมสุวรรณ
พลเรือเอก นริส ประทุมสุวรรณ อดีตตุลาการศาลทหารสูงสุด อดีตผู้บัญชาการทหารเรือ สมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ คณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์กรรมการในคณะกรรมการมูลนิธิโรงพยาบาลสมเด็จพระยุพราช อดีตผู้บัญชาการศูนย์บัญชาการแก้ไขปัญหาการทำประมงผิดกฎหมาย อดีตผู้ช่วยผู้บัญชาการทหารเรือ และสมาชิกคณะรักษาความสงบแห่งชาติ
พลเรือเอกนริสหรือ บิ๊กนุ้ย เกิดเมื่อวันที่ 1 เมษายน พ.ศ. 2501 เป็นบุตรของพันตรีสุชาย และดร.สโรชา ประทุมสุวรรณ จบการศึกษาจาก โรงเรียนสวนกุหลาบวิทยาลัย รุ่น 89 (OSK.89) โรงเรียนเตรียมทหาร รุ่น 16 โรงเรียนนายเรือ รุ่น 73 โรงเรียนเสนาธิการทหารเรือ และ วิทยาลัยการทัพเรือ รุ่น 32
ด้านชีวิตครอบครัวสมรสกับนาง เกสรา ประทุมสุวรรณ (นามสกุลเดิม;ฟักสังข์) มีบุตรสาว 2 คนคือ นางสาวธัชพรรณ ประทุมสุวรรณ และ นางสาวปณิดา ประทุมสุวรรณ
วันที่ 11 ตุลาคม พ.ศ. 2559 พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ แต่งตั้งพลเรือเอกนริสเป็นสมาชิกสภานิติบัญญัติแห่งชาติ
ในวันที่ 1 กันยายน พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้มีพระราชโองการโปรดเกล้า ฯ แต่งตั้งพลเรือเอกนริสขึ้นเป็นผู้บัญชาการทหารเรือสืบต่อจากพลเรือเอก ณะ อารีนิจ ที่เกษียณอายุราชการในวันที่ 30 กันยายน พ.ศ. 2560
อเล็คซันเดอร์ ฟ็อน ฮุมบ็อลท์
ฟรีดริช วิลเฮ็ล์ม ไฮน์ริช อเล็คซันเดอร์ ฟ็อน ฮุมบ็อลท์ () เป็นชาวปรัสเซียเชื้อชาติเยอรมันผู้เป็นทั้งนักภูมิศาสตร์, นักธรรมชาติวิทยา, นักสำรวจ และผู้เสนอปรัชญาในยุคโรแมนติกที่ทรงอิทธิพล เขาเป็นบุคคลสำคัญผู้วางรากฐานวิชาชีวภูมิศาสตร์ และยังผลักดันการวัดทางกายภาพภูมิประเทศอย่างเป็นระบบในระยะยาวซึ่งเป็นกลายรากฐานของการเฝ้าสังเกตสภาพอากาศและสนามแม่เหล็กภูมิศาสตร์สมัยใหม่
ระหว่าง ค.ศ. 1799–1804 เขาเดินทางไปทั่วทั้งภูมิภาคลาตินอเมริกาเพื่อทำการสำรวจและจัดทำงานบรรยายภูมิภาคนี้อย่างละเอียดด้วยวิธีการและมุมมองสมัยใหม่ งานบรรยายของเขาตลอดช่วงการเดินทางนี้ได้ถูกเผยแพร่ต่อสาธารณะและได้รับการตีพิมพ์หลายครั้งตลอด 21 ปี ฮุมบ็อลท์ถือเป็นหนึ่งในกลุ่มคนแรก ๆ ที่เสนอทฤษฎีว่าผืนแผ่นดินรอบ ๆ มหาสมุทรแอตแลนติกเคยเชื่อมต่อกันในยุคดึกดำบรรพ์ เขายังเป็นบุคคลแรกที่อธิบายปรากฎการณ์และสาเหตุของสภาพอากาศที่จะเปลี่ยนแปลงจากน้ำมือมนุษย์ โดยจัดทำข้ออธิบายไว้สองครั้งใน ค.ศ. 1800 และ ค.ศ. 1831 โดยอาศัยข้อมูลที่เขารวบรวมไว้จากการเฝ้าสังเกตตลอดการเดินทาง
อเล็คซันเดอร์ ฟ็อน ฮุมบ็อลท์ เกิดในกรุงเบอร์ลิน ราชอาณาจักรปรัสเซีย ในครอบครัวคริสต์นิกายลูเทอแรน เขาเป็นบุตรของอเล็คซันเดอร์ เกออร์ค ฟ็อน ฮุมบ็อลท์ (Alexander Georg) ตระกูลฮุมบ็อลท์ถือเป็นตระกูลชั้นนำของพอเมอเรเนียที่มีความใกล้ชิดกับดยุกแห่งเบราน์ชไวค์ บิดาของเขาร่ำรวยอย่างมากจากการที่ได้รับสัญญาสัมปทานการออกสลากกินแบ่งของรัฐและสัญญาอนุญาตให้จำหน่ายยาสูบ บิดาของเขาสมรสสองครั้ง ครั้งแรกกับลูกสาวของนายพลชาวปรัสเซีย และครั้งที่สองใน ค.ศ. 1766 กับมารี-เอลีซาแบ็ต กอลง (Marie-Elisabeth Colomb) ภริยาหม้ายของบารอนฮ็อลเวอเดอ (Hollwede) ซึ่งเธอมีบุตรชายที่เกิดกับบารอนโฮลล์เวเดอติดมาด้วย
การถึงแก่กรรมของบิดาใน ค.ศ. 1779 ได้ทิ้งสองพี่น้องฮุมบ็อลท์ให้อยู่ในความดูแลของมารดา กอลงเป็นสตรีที่ได้รับการอบรมมาดีและมีความเฉลียวฉลาด เธอตั้งความหวังในอนาคตของเด็กทั้งสองไว้สูงมาก เธอได้จ้างครูสอนพิเศษระดับนักคิดในยุคเรืองปัญญาอย่างนายแพทย์มาร์คุส แฮทซ์ (Marcus Herz) และนักพฤกษศาสตร์คาร์ล ลูทวิช วิลเดอโน (Karl Ludwig Willdenow) มาเป็นครูของสองพี่น้อง เธออยากจะให้ลูกทั้งสองโตขึ้นเพื่อรับราชการในปรัสเซีย
ยินดีต้อนรับสู่เวย์น
ยินดีต้อนรับสู่เวย์น () เป็นการ์ตูนทางช่องนิคคาโลเดียน ฉายทางทีวีเมื่อวันที่ 24 กรกฎาคม พ.ศ. 2560 จนถึงปัจจุบัน ในก่อนหน้านั้น ฉายในเว็บไชต์เมื่อวันที่ 14 พฤศจิกายน พ.ศ. 2557 จนถึงวันที่ 26 ธันวาคม ปีเดียวกัน
พายุโซนร้อนเซินกา (พ.ศ. 2560)
พายุโซนร้อนเซินกา () เป็นชื่อพายุที่ประเทศเวียดนามตั้งชื่อ แปลว่า นกจาบฝนเสียงสวรรค์ ("Alauda gulgula") เป็นพายุหมุนเขตร้อนลูกที่ 9 ประจำฤดูกาลไต้ฝุ่นแปซิฟิก พ.ศ. 2560 และสร้างความเสียหายอย่างใหญ่หลวงให้กับภาคตะวันออกเฉียงเหนือของประเทศไทย โดยก่อนหน้านั้น พายุโซนร้อนเซินกาได้พัดผ่านประเทศเวียดนามและประเทศลาว ก่อให้เกิดความเสียหายในทั้งสองประเทศ รวมถึงประเทศกัมพูชา และเกาะไหหลำของประเทศจีน อย่างไรก็ตามพายุเซินกาได้อ่อนกำลังลงเป็นหย่อมความกดอากาศต่ำในที่สุด
พายุโซนร้อนเซินกาได้เริ่มก่อตัวจากหย่อมความกดอากาศต่ำกำลังแรงในทะเลจีนใต้ตอนกลาง พัฒนาเป็นพายุดีเปรสชันเมื่อ วันที่ 21 กรกฎาคม พ.ศ. 2560 ด้วยความเร็วลมใกล้ศูนย์กลาง 55 กิโลเมตรต่อชั่วโมง มีทิศทางเคลื่อนตัวมายังทิศตะวันตกเข้าใกล้ชายฝั่งประเทศเวียดนามตอนกลางและทางทิศใต้ของเกาะไหหลำ มณฑลไห่หนาน ของประเทศจีน
ต่อมาเมื่อวันที่ 23 กรกฎาคม พายุดีเปรสชั่นได้ทวีความรุนแรงขึ้นเป็นพายุโซนร้อนเมื่อเวลา 13.00 น. มีความเร็วลมสูงสุดใกล้ศูนย์กลางที่ 65 กิโลเมตร/ชั่วโมง ก่อนจะเคลื่อนเข้าสู่ชายฝั่งประเทศเวียดนาม บริเวณเมืองด่งเฮย ในวันที่ 25 กรกฎาคม ก่อให้เกิดพายุฝนเป็นบริเวณกว้าง และได้ลดกำลังลงเป็นพายุดีเปรสชั่นเมื่อเคลื่อนเข้าสู่ประเทศลาวตอนใต้ บริเวณแขวงสุวรรณเขต มีความเร็วลมสูงสุดใกล้ศูนย์กลางราว 55 กิโลเมตรต่อชั่วโมง จากนั้นเริ่มปกคลุมภาคตะวันออกเฉียงเหนือของประเทศไทย โดยผ่านจังหวัดนครพนม จังหวัดสกลนคร จังหวัดกาฬสินธุ์ และสลายตัวลงเป็นหย่อมความกดอากาศต่ำกำลังแรงในจังหวัดร้อยเอ็ด เมื่อวันที่ 26 กรกฎาคม 
แม้ว่าพายุเซินกาจะไม่ใช่พายุที่มีกำลังรุนแรง แต่เนื่องจากลักษณะการเคลื่อนตัวอย่างช้าๆ ทำให้เกิดฝนตกเป็นบริเวณกว้างและต่อเนื่องยาวนาน ในเวียดนามนั้น มีน้ำท่วมและดินถล่มในจังหวัดกว๋างจิ กว๋างบิ่ญ ห่าติ๋ญ และเถื่อเทียน-เฮว้ ตอนกลางของประเทศ เช่นเดียวกับกัมพูชาที่เกิดน้ำท่วมฉับพลันในจังหวัด สตรึงเตรง กำปงธม และพระวิหาร และมีผู้เสียชีวิตอย่างน้อย 4 คน
สำหรับในไทย พายุเซินกาก่อให้เกิดฝนตกหนักในภาคตะวันออกเฉียงเหนือ ภาคเหนือ บางส่วนของภาคตะวันออก และภาคกลาง ระหว่างวันที่ 26-29 กรกฎาคม ปริมาณน้ำฝนสูงสุดวัดได้ที่ อำเภอเมือง จังหวัดสกลนคร ถึง 245.0 มิลลิเมตร 
นำมาซึ่งภาวะอุทกภัยในหลายจังหวัด โดยเฉพาะจังหวัดสกลนคร ที่น้ำใน หนองหาน เอ่อเข้าท่วมย่านเศรษฐกิจของเมือง ทำให้มีผู้ติดค้างภายในบ้านเรือน โรงพยาบาล และโรงแรมต่างๆ เป็นจำนวนมาก รวมทั้งต้องปิดให้บริการสนามบินสกลนครลง นอกจากนี้อ่างเก็บน้ำห้วยทรายขมิ้น ยังมีปริมาณน้ำล้นความจุของอ่างถึง 127% ทำให้สันเขื่อนเสียหายเป็นแนวลึกถึง 4 เมตร ยาว 20 เมตร และน้ำได้หลากเข้าท่วมพื้นที่ท้ายเขื่อน
นับเป็นเหตุการณ์น้ำท่วมที่เลวร้ายที่สุดในรอบ 43 ปีของจังหวัด
กรมป้องกันและบรรเทาสาธารณภัย รายงานว่า อิทธิพลจากพายุทำให้มีน้ำท่วมและน้ำป่าไหลหลากในพื้นที่ 44 จังหวัด 302 อำเภอ 1,724 ตำบล 14,105 หมู่บ้าน 43 ชุมชน ประชาชนได้รับผลกระทบ 609,425 ครัวเรือน 1,898,322 คน ผู้เสียชีวิต 40 ราย บ้านเรือนเสียหายบางส่วน 3,267 หลัง เสียหายทั้งหลัง 15 หลัง ถนน 2,401 สาย สะพาน 207 แห่ง ฝายและทำนบ 8,753 แห่ง พื้นที่การเกษตรเสียหาย 2,340,000 ไร่ แยกเป็น นาข้าว 2,180,000 ไร่ พืชไร่ 150,000 ไร่ พืชสวนและอื่นๆ 6,000 ไร่ บ่อปลา 14,203.41 ไร่ ปศุสัตว์ 48,214 ตัว
ดาราเดลี่ เดอะ เกรท อวอร์ดส์ ครั้งที่ 6
ดาราเดลี่ เดอะ เกรท อวอร์ดส์ ครั้งที่ 6 (อังกฤษ: Daradaily The Great Awards 2016) เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 23 กุมภาพันธ์ 2560 ณ โรงละครอักษรา คิง เพาเวอร์ เพื่อเฉลิมฉลองกับการก้าวเข้าสู่ปีที่ 12 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2559 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง
มีรางวัลทั้งหมด 22 รางวัล ดังต่อไปนี้ (ผู้ชนะจะพิมพ์ด้วยตัวหนา)
เบิ้ล ปทุมราช อาร์สยาม
อาทิตย์ สมน้อย หรือที่รู้จักกันในนาม เบิ้ล ปทุมราช อาร์สยาม เป็นนักร้องแนวเพลง ลูกทุ่งชาวไทย สังกัดค่ายอาร์ สยาม เบิ้ล ปทุมราช อาร์สยามเรียนจบ ม.6 จากการศึกษานอกระบบ (กศน.) ศึกษาระดับอุดมศึกษาที่คณะบริหารธุรกิจ มหาวิทยาลัยรัตนบัณฑิต สาขาการตลาดดิจิทัล มีผลงานเพลงดังอย่างเพลง "อ้ายมีเหตุผล"
อาทิตย์ สมน้อย หรือที่รู้จักกันในนาม เบิ้ล ปทุมราช อาร์สยาม เกิดเมื่อวันที่ 30 มิถุนายน พ.ศ. 2539 เป็นชาวจังหวัดอำนาจเจริญ เป็นบุตรของนายทวี สมน้อย และนางเสาวนีย์ สมน้อย จากบ้านโคกพระ ตำบลนาป่าแซง อำเภอปทุมราชวงศา จังหวัดอำนาจเจริญ เมื่อตอนอายุ 17 ปี มาทำงานที่ราชบุรี ล้างเครื่องจักรยานยนต์ และส่งอะไหล่รถ ยังเรียน กศน.ที่บางแพแต่ไม่จบ จากนั้นศึกษาที่นาฏศิลป์ร้อยเอ็ด และมีโอกาสแต่งเพลงให้นาฏศิลป์ร้อยเอ็ด ชื่อเพลงว่า "หนุ่มบ้านนาตามหาฝัน" และปล่อยเพลงนี้ทางโซเชียลเน็ตเวิร์ก และเริ่มต้นโดยการร้องเพลงในโซเชียลเนตเวิร์ก
เบิ้ล ปทุมราช อาร์สยาม ส่งคลิปเข้าร่วมประกวดในโครงการ 20 ปี แกรมมี่ โกลด์ "เรามาร้องเพลงกัน เพลงของฉัน เพลงของเธอ" เมื่อช่วงต้นปี 2558 โดยคลิปของหนุ่มเบิ้ลที่ส่งประกวดในชื่อ อาทิตย์ สมน้อย ก็เป็น 1 ใน 75 คลิปที่ได้รับการคัดเลือกจากผู้ส่งเข้าประกวดทั้งหมด 107 คลิป ในเวลาต่อมา เบิ้ล ปทุมราชได้เข้าสังกัด อาร์สยาม ในเครืออาร์เอส โดยมีผลงานเปิดตัวในฐานะ เบิ้ล ปทุมราช อาร์สยาม กับเพลง "อ้ายมีเหตุผล" จนต่อมาทางค่ายจึงได้ออกเพลงแก้ ในชื่อเพลง "เหตุผลของคนจะไป" ที่ได้ ธัญญ่า อาร์สยาม มาขับร้อง และเล่นเอ็มวีประกบคู่ เบิ้ล ปทุมราช อีกครั้ง
สยามดารา สตาร์ส อวอร์ดส์ 2016
สยามดารา สตาร์ส อวอร์ดส์ 2016 เป็นงานที่หนังสือพิมพ์สยามดาราจัดขึ้นเป็นครั้งที่ 9 เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 11 ปี ก้าวสู่ปีที่ 12 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญกำลังใจให้กับคนในวงการบันเทิง ทั้งเบื้องหน้าและเบื้องหลัง โดยรางวัลทั้งหมดมีหลักเกณฑ์การพิจารณาผลงานในรอบขวบปีที่ผ่านมา (ครึ่งปีหลังของปี พ.ศ. 2558 และครึ่งปีแรกของปี พ.ศ. 2559) คัดเลือกโดยคณะกรรมการตัดสินของสยามดารา นำโดยนายยอดชาย ขันธะชวนะ บรรณาธิการบริหาร, นายโอฬาร เชื้อบาง หัวหน้ากองบก.สยามดารา งานประกาศผลรางวัลจัดขึ้น ณ คริสตัล ดีไซน์ เซ็นเตอร์ (ซีดีซี) เมื่อวันที่ 30 มิถุนายน พ.ศ. 2559 โดยมีรางวัลทั้งสิ้น 35 รางวัล ประกอบด้วย สาขาเพลงไทย-สากล 5 รางวัล, สาขาเพลงลูกทุ่ง 7 รางวัล, สาขาภาพยนตร์ 4 รางวัล, สาขาละครโทรทัศน์ 11 รางวัล และ รางวัลพิเศษ 8 รางวัล ดังนี้
ศิลปิน กล้วยหอม ค่าย รถไฟดนตรี
ศิลปิน เด่นชัย วงศ์สามารถ, แพรวพราว, แสงทอง
ศิลปิน ก้อง ห้วยไร่ ค่าย ซาวด์มีแฮง เร็คคอร์ดศิลปิน วโรดม นรเศรษฐโกศล
ศิลปิน KLEAR สังกัด จีนี่เร็คคอร์ด
วอลเลย์บอลหญิง ถ้วย ก. 2560
วอลเลย์บอลหญิง ถ้วย ก. 2560 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2560 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 4–8 กันยายน พ.ศ. 2560
เจ้าชายกาเบรียล ดยุกแห่งดาลาร์นา
เจ้าชายกาเบรียล ดยุกแห่งดาลาร์นา (; 31 สิงหาคม พ.ศ. 2560) เป็นพระโอรสพระองค์ที่สองในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่หกแห่งการสืบราชบัลลังก์สวีเดน
เจ้าชายกาเบรียลประสูติเมื่อวันที่ 31 สิงหาคม พ.ศ. 2560 เป็นพระโอรสพระองค์ที่สองในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ มีพระเชษฐาคือเจ้าชายอเล็กซันเดอร์ ดยุกแห่งเซอเดร์มันลันด์ ได้รับพระราชทานพระนามจากสมเด็จพระราชาธิบดีคาร์ลที่ 16 กุสตาฟ พระอัยกาว่า "กาเบรียล คาร์ล วอลเทอร์" และพระอิสริยยศ "ดยุกแห่งดาลาร์นา" เมื่อวันที่ 4 กันยายนปีเดียวกัน และมีการจัดพิธีเฉลิมฉลองในวันเดียวกันนั้น
ต่อมาได้ทรงเข้าพิธีบัพติศมา ณ โบสถ์น้อยภายในพระราชวังดรอตต์นิงโฮล์มเมื่อวันที่ 1 ธันวาคม 2560 ทรงมีพ่อทูนหัวและแม่ทูนหัว ได้แก่ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ พระปิตุจฉา, ทอมัส เด โตเลโด ซอมแมร์ลัท พระญาติฝ่ายพระชนก, ซารา เฮลควิสต์ พระมาตุจฉา, ออสการ์ คิลแบร์ พระสหายของพระชนก และคาโรลีนา พีห์ล พระสหายของพระชนนี
เจ้าชายโนะริฮิโตะ เจ้าทะกะมะโดะ
เจ้าชายโนะริฮิโตะ เจ้าทะกะมะโดะ () (29 ธันวาคม พ.ศ. 2497 – 21 พฤศจิกายน พ.ศ. 2545) เป็นสมาชิกของพระราชวงศ์ญี่ปุ่น และเป็นพระราชโอรสพระองค์ที่สามใน เจ้าชายทาคาฮิโตะ มิกะซะ เจ้าหญิงยูริโกะ มิกะซะ โดยขณะมีพระชนม์ชีพทรงอยู่ในลำดับที่ 7 ในลำดับการสืบราชสันตติวงศ์ญี่ปุ่น
เจ้าชายโนะริฮิโตะ ได้ทรงหมั้นกับนางสาวฮิซะโกะ ทตโตะริ (ญี่ปุ่น: 鳥取久子) ธิดาของนายชิเกะจิโระ ทตโตะริ ในวันที่ 17 กันยายน พ.ศ. 2527 และได้เสกสมรสขึ้น ในวันที่ 6 ธันวาคม พ.ศ. 2527 พระองค์ได้รับพระนามใหม่ว่า เจ้าชายทะกะมะโดะ ในวันเดียวกัน มีพระธิดา 3 พระองค์
ในวันที่ 21 พฤศจิกายน พ.ศ. 2545 ระหว่างที่ทรงเล่นสคอช อยู่กับ ทูตชาวแคนาดาชื่อนายโรเบิร์ต จี ไวรท์ เจ้าชายทรงล้มลง และถูกส่งโรงพยาบาลเคอิโตะ ซึ่งพระองค์ได้สิ้นพระชนม์เนื่องจากอาการพระทัยวาย โดยพระราชพิธีศพถูกจัดขึ้นที่ โทะชิมะกะโอะกะ ทางตอนเหนือของโตเกียว
เจ้าชายมาซาฮิโตะ เจ้าฮิตาชิ
เจ้าชายมาซาฮิโตะ เจ้าชายฮิตาชิ () หรืออดีต เจ้าโยชิ เป็นสมาชิกของพระราชวงศ์ญี่ปุ่น และเป็นพระอนุชา ในสมเด็จพระจักรพรรดิอากิฮิโตะ เจ้าฮิตาชิ ทรงเป็นพระราชโอรสพระองค์ที่สอง ในสมเด็จพระจักรพรรดิโชวะ และสมเด็จพระจักรพรรดินีโคจุน เจ้าฮิตาชิ ทรงเป็นทายาทในราชบัลลังก์อันดับที่ 4 และทรงเป็นที่รู้จักในเรื่องการกุศลและการค้นพบสาเหตุโรคมะเร็ง
เจ้าชายมาซาฮิโตะ ประสูติเมื่อวันที่ 28 พฤศจิกายน พ.ศ. 2478 ณ พระราชวังหลวงโตเกียว โดยมีราชทินนามในวัยเด็กว่า เจ้าโยชิ ()
ทรงสำเร็จการศึกษาจาก โรงเรียนขุนนางกาคุชูอิน ในปลายปี พ.ศ. 2487 พระองค์และเจ้าชายอากิฮิโตะ ได้เสด็จลี้ภัยไปยังจังหวัดนิกโกะ เพื่อลี้ภัยจากระเบิดของทหารอเมริกันที่โจมตีโตเกียวทางอากาศ หลังสงครามระหว่างปี พ.ศ. 2490 ถึง พ.ศ. 2493 นางเอลิซาเบธ เกรย์ วินนิ่ง ได้เป็นพระอาจารย์สอนภาษาอังกฤษแก่พระองค์และพระเชษฐาและรวมไปถึงพระขนิษฐา ได้แก่ เจ้าหญิงคาซุโกะ เจ้าหญิงอัตสุโกะ และ เจ้าหญิงทาคาโกะ
ในวันที่ 30 กันยายน พ.ศ. 2509 เจ้าชายมาซาฮิโตะ ทรงอภิเษกสมรสกับสึงะรุ ฮะนะโกะ ธิดาคนที่สี่ใน สึงะรุ โยะชิทะกะ อดีตขุนนางเชื้อสายของไดเมียวแห่งสึงะรุ ในวันเดียวกัน สมเด็จพระจักรพรรดิโชวะ ได้พระราชทานพระนามว่า เจ้าฮิตาชิ ทั้งสองพระองค์ประทับอยู่ที่ พระราชวังในโคมะซะวะโดะริในฮิกะชิ กรุงโตเกียว ประเทศญี่ปุ่น โดยเจ้ามาซาฮิโตะ และเจ้าหญิงฮานาโกะ ทรงไม่มีพระโอรส-ธิดาด้วยกันแม้แต่พระองค์เดียว
เจ้าชายฟูมิฮิโตะ เจ้าอากิชิโนะ
เจ้าฟ้าชายฟูมิฮิโตะ เจ้าอากิชิโนะ () เป็นพระราชโอรสพระองค์ที่สอง ในสมเด็จพระจักรพรรดิอะกิฮิโตะ กับสมเด็จพระจักรพรรดินีมิชิโกะ และเป็นรัชทายาทลำดับที่ 2 ในการสืบราชสันติวงศ์ญี่ปุ่น
หลังการอภิเษกสมรสเมื่อเดือนมิถุนายน พ.ศ. 2533 พระองค์ได้รับพระราชทานพระอิสริยยศเป็น เจ้าอากิชิโนะ (, ) เป็นผู้นำราชสกุลมหาสาขาของราชวงศ์ญี่ปุ่น
เจ้าฟ้าชายฟูมิฮิโตะ ทรงเป็นพระราชโอรสพระองค์ที่สอง ในสมเด็จพระจักรพรรดิอากิฮิโตะ กับสมเด็จพระจักรพรรดินีมิชิโกะ มีพระอิสริยยศเดิมว่า เจ้าอายะ ()
เจ้าฟ้าชายฟุมิฮิโตะ ทรงอภิเษกสมรสกับคิโกะ คาวาชิมะ ธิดาของทะสึฮิโกะ คาวาชิมะ กับคะซุโกะ (สกุลเดิม ซุงิโมะโตะ) เมื่อวันที่ 29 มิถุนายน พ.ศ. 2533 มีพระโอรส-ธิดา 3 พระองค์
เจ้าฟ้าชายฟูมิฮิโตะ ทรงได้รับปริญญาวิทยาศาสตรดุษฎีบัณฑิตกิตติมศักดิ์จากมหาวิทยาลัยบูรพา มหาวิทยาลัยอุบลราชธานี มหาวิทยาลัยขอนแก่น มหาวิทยาลัยเชียงใหม่ มหาวิทยาลัยเกษตรศาสตร์ มหาวิทยาลัยธรรมศาสตร์ และมหาวิทยาลัยมหาสารคาม จากการที่ทรงสนพระทัยและศึกษาด้านปลาน้ำจืด, ปศุสัตว์ และโดยเฉพาะไก่ ด้วยพระวิริยะอุตสาหะตั้งแต่ครั้งยังทรงพระเยาว์ อันเป็นที่ประจักษ์แก่นักวิชาการเป็นอย่างดี ทรงมีผลงานทางวิชาการ ซึ่งจัดพิมพ์เผยแพร่อย่างต่อเนื่องเป็นจำนวนมาก เช่น พระนิพนธ์ เรื่อง สมุดภาพไก่ในยุโรป ไก่กับคน : จากมุมมองชีวชาติพันธุ์วิทยา ซึ่งเป็นบทความทางวิชาการเกี่ยวกับความสัมพันธ์ระหว่างมนุษย์กับไก่ เป็นต้น
เจ้าชายโยะชิฮิโตะ เจ้าคะสึระ
เจ้าชายโยะชิฮิโตะ เจ้าคะสึระ (;ประสูติ 11 กุมภาพันธ์ พ.ศ. 2491 - 8 มิถุนายน พ.ศ. 2557) เป็นสมาชิกในพระราชวงศ์แห่งญี่ปุ่น พระองค์เป็นโอรสองค์ที่สองในเจ้ามิกะซะกับเจ้าหญิงพระวรชายามิกะซะ พระองค์ทรงมีศักดิ์เป็นลูกพี่ลูกน้องของสมเด็จพระจักรพรรดิอะกิฮิโตะ
เจ้าชายจบการศึกษาจากมหาวิทยาลัยกาคุชุอินในปี 1971 จากนั้น ตั้งแต่ปี 1971 - 1973 พระองค์ก็ทรงศึกษาที่มหาวิทยาลัยแห่งชาติออสเตรเลีย ที่กรุงแคนเบอร์รา เมื่อกลับจากออสเตรเลียพระองค์ก็ทรงทำงานที่บริษัทการกระจายเสียงและแพร่ภาพแห่งญี่ปุ่น
วอลเลย์บอลชาย ถ้วย ก. 2557
การแข่งขันวอลเลย์บอล "ซีเล็คทูน่า" ประชาชนชาย ก. ชิงชนะเลิศแห่งประเทศไทย ประจำปี 2557 เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี จัดขึ้นโดยสมาคมกีฬาวอลเลย์บอลแห่งประเทศไทย โดยจัดแข่งขันขึ้น ณ อาคารวีสมหมาย จังหวัดศรีสะเกษ ระหว่างวันที่ 3–7 มิถุนายน พ.ศ. 2557 มีทีมเข้าร่วมด้วยกันทั้งสิ้น 6 ทีม แต่สโมสรสุวรรณเขต (ประเทศลาว) ได้ถอนทีมได้จากการแข่งขัน จึงทำให้เหลือทีมที่เข้าแข่งขันทั้งหมด 5 ทีม
กวีญามันน์
กวีญามันน์ () เป็นขนมชนิดหนึ่งของชาวเบรอตง (Breton) ในประเทศฝรั่งเศส มีลักษณะเป็นเค้กรูปร่างกลมแบน ผิวกรอบ ทำจากแป้งโดที่นวดแล้วรีดให้เป็นแผ่น วางเนยและโรยน้ำตาลสลับกันเป็นชั้น ๆ แล้วม้วนพับเข้าไปในลักษณะคล้ายกับแป้งพายชั้น (puff pastry) แต่มีจำนวนชั้นน้อยกว่า จากนั้นนำไปอบอย่างช้า ๆ จนกระทั่งเนยดันแป้งออกมา (ทำให้ขนมมีลักษณะเป็นชั้น) และน้ำตาลกลายเป็นน้ำเชื่อมเหนียวข้น
ชื่อกวีญามันน์แผลงมาจากคำในภาษาเบรอตงว่า "กวิญ" () แปลว่าเค้ก และ "อามันน์" () แปลว่าเนย ขนมชนิดนี้ขนมที่มีชื่อเสียงของเมืองดัวร์เนอเน (Douarnenez) ในจังหวัดฟีนิสแตร์ แคว้นเบรอตาญ ที่ซึ่งขนมชนิดนี้ถือกำเนิดขึ้นเมื่อราวปี ค.ศ. 1860
มาซาอีเมดเวด
มาซาอีเมดเวด () เป็นซีรีส์แอนิเมชันโทรทัศน์ของรัสเซีย ที่สร้างโดย Oleg Kuzovkov และผลิตโดยAnimaccord Animation Studio (มอสโก, รัสเซีย) โดยได้เค้าโครงจากนิทานพื้นบ้านเรื่องเดียวกัน "มาซาอีเมดเวด" ออกอากาศตอนแรกในปี 2009
"มาซาอีเมดเวด" ได้รับการแปลถึง 25 ภาษา และ ออกอากาศอีกกว่า 100 ประเทศทั่วโลก "มาซาอีเมดเวด" ยังได้ฉายใน Netflix และสถานีโทรทัศน์ในเครือของ NBCUniversal
นอกจากนี้ "มาซาอีเมดเวด" ยังประสบความสำเร็จในยูทูบ; โดยวิดีโอชื่อ "Маша плюс каша" ("Recipe for Disaster" ในชื่อภาษาอังกฤษ) มีคนเข้าไปดูถึง 2.4 ล้านคน ทำให้กลายเป็นวิดีโอที่ไม่ใช่วิดีโอเพลงที่มีคนดูมากที่สุดเป็นอันดับที่ 6 ในยูทูบ นอกจากนี่ยังมีตอนของ "มาซาอีเมดเวด" ที่ได้รับความนิยมในยูทูบเช่น ตอน "Bon Appétit", มีผู้เข้าไปดูถึง 900 ล้านวิว, ตอน "Laundry Day", มีผู้เข้าไปดูถึง 810 ล้านวิวเป็นต้น
สำหรับฤดูกาลแรกในรูปแบบภาษาอังกฤษ เอลซี ฟิชเชอร์ ผู้ได้รับบทพากย์เป็น แอ็กเนส 1 ใน 3 ลูกเลี้ยงของกรูในภาพยนตร์ "มิสเตอร์แสบร้ายเกินพิกัด" ได้รับบทพากย์เป็นมาซา
ขบวนการชาติเยอรมันในลิกเตนสไตน์
ขบวนการชาติเยอรมันในลิกเตนสไตน์ (, VDBL) เป็นพรรคชาติสังคมนิยมในลิกเตนสไตน์ ที่มีอยู่ในช่วงระหว่างปี ค.ศ. 1936-1945.
สันนิบาตชาติสังคมนิยม (สหราชอาณาจักร)
สันนิบาตชาติสังคมนิยมเป็นกลุ่มขบวนทางการเมืองนิยมนาซีที่มีช่วงเวลาสั้นในสหราชอาณาจักรในช่วงก่อนสงครามโลกครั้งที่สอง.
การขจัดนาซี
มาตรการขจัดระบอบนาซี (; ) เป็นการเริ่มต้นของฝ่ายสัมพันธมิตรที่จะขจัดระบบนาซีในเยอรมนีและออสเตรียทั้งในสังคม วัฒนธรรม ข่าวสาร เศรษฐกิจ ตุลาการและการเมืองออกจากส่วนที่เหลือของอุดมการณ์ชาติสังคมนิยม(ระบอบนาซี) โดยเฉพาะได้ทำการปลดเหล่าสมาชิกของพรรคนาซีออกจากตำแหน่งและขจัดอำนาจอิทธิพลและทำการยุบหรือจัดการทำให้องค์กรอื่น ๆ ที่เกี่ยวข้องกับนาซีล่มสลาย โครงการขจัดความเป็นนาซีได้เปิดตัวภายหลังสงครามโลกครั้งที่สองสิ้นสุดลงและได้รับการรับรองโดยการประชุมพอสดัม
คำศัพท์ของ "denazification" เป็นคำแรกทางกริยาที่เป็นศัพท์ทางกฎหมาย ในปี ค.ศ. 1943 ในกระทรวงกลาโหมแห่งสหรัฐ เดอะเพนตากอน มีความตั้งใจที่จะนำมาใช้ในความหมายที่แคบด้วยการพาดพิงถึงระบบกฎหมายเยอรมันหลังสงคราม ไม่นานหลังจากนั้นมันก็ได้ใช้ความหมายทั่ว ๆ ไป
ไม่นานภายหลังจากโครงการได้เริ่มขึ้น และเนื่องจากเกิดเหตุสงครามเย็นขึ้น เหล่าอำนาจชาติตะวันตกโดยเฉพาะอย่างยิ่งสหรัฐเริ่มที่จะเลิกให้ความสนใจในโครงการ และได้เริ่มดำเนินการผ่อนผันมากขึ้นและเมินเฉย จนกระทั่งได้ถูกยกเลิกอย่างเป็นทางการในปี ค.ศ. 1951 รัฐบาลสหรัฐได้เข้ามาไม่นานเพื่อดูโครงการที่ไร้ผลและสร้างสรรค์ นอกจากนี้ โครงการนี้ไม่เป็นที่นิยมอย่างมากมายในเยอรมนีและถูกต่อต้านโดยรัฐบาลใหม่แห่งเยอรมนีตะวันตกภายใต้การนำของคอนราด อเดเนาร์
ฟุจิวะระ โนะ โมะโตะสึเนะ
ฟุจิวะระ โนะ โมะโตะสึเนะ (, 836 – 24 กุมภาพันธ์ 891) รู้จักกันในชื่อ โฮะริกะวะ ไดจิง () รัฐบุรุษ ข้าราชสำนักและขุนนางชาวญี่ปุ่นในช่วงต้น ยุคเฮอัง
เมื่อตอนที่เกิดเป็นบุตรชายคนที่ 3 ของ ฟุจิวะระ โนะ นะงะระ แต่ได้ถูกยกเป็นบุตรบุญธรรมของอาผู้ทรงอำนาจทางการเมืองอย่าง ฟุจิวะระ โนะ โยะชิฟุซะ ที่ไร้ทายาทซึ่งโมะโตะสึเนะได้เดินตามรอยโยะชิฟุซะในการเข้ามามีอำนาจในราชสำนักและได้เป็นผู้สำเร็จราชการในจักรพรรดิถึง 3 พระองค์
กีฬายิงธนูในซีเกมส์ 2017
การแข่งขัน ยิงธนู ในมหกรรมกีฬา ซีเกมส์ 2017 ในกรุง กัวลาลัมเปอร์ จัดขึ้นที่ ศูนย์กีฬาแห่งชาติ, มาเลเซีย ใน กัวลาลัมเปอร์.
เกมการแข่งขันในปี 2017 ประกอบไปด้วยการแข่งขันในสิบรายการ (ชาย 4 รายการ, หญิง 4 รายการ, และ ผสม 2 รายการ).
ด้านล่างนี้คือรายการที่จะตัดสินการแข่งขัน:
เลิฟบุกส์เลิฟซีรีส์
เลิฟบุ๊คส์เลิฟซีรีส์ ชื่อภาษาอังกฤษ (Love Books Love Series) เป็นละครชุดสร้างจากนวนิยายดังของสำนักพิมพ์แจ่มใส มีทั้งหมด 4 เรื่องได้แก่ Mister Daddy พ่อ(คุณ)ตัวดี,Secret & Summer เผลอใจให้รักเธอ,The Seven Year Itch 7 ปี รักโดนใจ,Dark Fairy Tale ยัยตัวร้ายกับนายซาตาน บทโทรทัศน์โดย ธัญลักษณ์ จุลพงษ์ และ ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทางช่องจีเอ็มเอ็ม 25 ออกอากาศทุกวันพุธ-พฤหัสบดี 20.20 - 21.35 น. เริ่มตอนแรก วันพุธที่ 6 กันยายน พ.ศ. 2560 ต่อจาก Club Friday To Be Continued ตอน รักลองใจ ทางช่องgmm25
รางวัลไนน์เอ็นเตอร์เทน อวอร์ดส์ ครั้งที่ 7
รางวัลไนน์เอ็นเตอร์เทน อวอร์ดส์ ครั้งที่ 7 ประจำปี พ.ศ. 2556 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 4 มิถุนายน พ.ศ. 2557 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
เทศบาลตำบลนาแพง
เทศบาลตำบลนาแพง ตั้งอยู่ที่ อำเภอโคกโพธิ์ไชย จังหวัดขอนแก่น ห่างจากตัวอำเภอประมาณ 5 กิโลเมตร ห่างจากตัวจังหวัดประมาณ 76 กิโลเมตร และห่างจากกรุงเทพมหานครประมาณ  500 กิโลเมตร สภาพเป็นที่ราบลุ่มมีลำน้ำชี และมีหนองน้ำธรรมชาติเพื่ออุปโภคบริโภคในชุมชน
อาณาเขต
ประวัติ
เทศบาลตำบลโพธิ์ไชย แรกเริ่มเดิมได้จัดขึ้นเป็น สภาตำบลนาแพง และต่อมาเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลนาแพง จนกระทั่งเมื่อวันที่ 27 ตุลาคม พ.ศ. 2552 ได้รับการยกฐานะตามประกาศกระทรวงมหาดไทย เรื่อง จัดตั้งองค์การบริหารส่วนตำบลนาแพง อำเภอโคกโพธิ์ไชย จังหวัดขอนแก่น เป็นเทศบาลตำบลนาแพง จนปัจจุบัน
เทศบาลตำบลนาแพง ครอบคลุมพื้นที่ตำบลนาแพงทั้งตำบล รวม 8 หมู่บ้าน 1,389 ครัวเรือน ดังนี้
เทศบาลตำบลโพธิ์ไชย ประชากรรวมทั้งสิ้น 4,571  คน
องค์การบริหารส่วนตำบลซับสมบูรณ์ (จังหวัดขอนแก่น)
"ระวังสับสนชื่อคล้ายกัน องค์การบริหารส่วนตำบลซับสมบูรณ์"
องค์การบริหารส่วนตำบลซับสมบูรณ์ เป็นองค์กรปกครองส่วนท้องถิ่นแห่งหนึ่งในอำเภอโคกโพธิ์ไชย จังหวัดขอนแก่น
อาณาเขต
องค์การบริหารส่วนตำบลซับสมบูรณ์ ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลซับสมบูรณ์ แต่เดิมนั้นเป็นหมู่บ้านส่วนหนึ่งในเขตการปกครองของตำบลโพธิ์ไชย อำเภอมัญจาคีรี
ต่อมาปี พ.ศ. 2535 ได้แยกออกมาตั้งเป็นตำบลซับสมบูรณ์ อำเภอมัญจาคีรี และมีสภาพเป็น สภาตำบลซับสมบูรณ์ จนต่อมาเมื่อวันที่ 19 มกราคม พ.ศ. 2539 ได้รับประกาศจากระทรวงมหาดไทยให้เปลี่ยนแปลงฐานะเป็น องค์การบริหารส่วนตำบลซับสมบูรณ์ มาจนถึงปัจจุบัน
โดยมีสภาพพื้นที่ทั่วไปเป็นที่ราบสูงเชิงภูเขาหินทรายตามแนวภูผาแดง ด้านใต้ตำบลเป็นที่ราบลุ่มและมีลำห้วยสามหมอ ไหลลงมาจากช่องสามหมอ เขตรอยต่อระหว่างภูผาแดงกับภูโค้ง ผ่านทิศตะวันตกเฉียงใต้ ไหลลงสู่แม่น้ำชีทางทิศใต้ ดินเป็นดินปนทรายและดินลูกรัง
องค์การบริหารส่วนตำบลซับสมบูรณ์ ครอบคลุมพื้นที่ตำบลซับสมบูรณ์ทั้งตำบล จำนวน 11 หมู่บ้าน ดังนี้
องค์การบริหารส่วนตำบลเมืองเก่าพัฒนา
องค์การบริหารส่วนตำบลเมืองเก่าพัฒนา เป็นองค์กรปกครองส่วนท้องถิ่นแห่งหนึ่งในอำเภอเวียงเก่า จังหวัดขอนแก่น
อาณาเขต
องค์การบริหารส่วนตำบลเมืองเก่าพัฒนา ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลเมืองเก่าพัฒนา เดิมเป็นหมู่บ้านในเขตการปกครองของตำบลเขาน้อย เมื่อปี พ.ศ. 2531 ได้แยกออกมาจัดตั้งเป็น สภาตำบลเมืองเก่าพัฒนา จนกระทั่งเมื่อวันที่ 16 ธันวาคม พ.ศ. 2539 ได้รับประกาศจากกระทรวงมหาดไทยเปลี่ยนแปลงฐานะจาก สภาตำบลเมืองเก่าพัฒนา เป็น องค์การบริหารส่วนตำบลเมืองเก่าพัฒนา จนปัจจุบัน
องค์การบริหารส่วนตำบลเมืองเก่าพัฒนา ครอบคลุมพื้นที่ตำบลเมืองเก่าพัฒนาทั้งตำบล จำนวน 10 หมู่บ้าน ดังนี้
รายชื่อตัวละครสมมติในยุคสามก๊ก
รายชื่อตัวละครสมมติในยุคสามก๊ก แสดงรายชื่อของบุคคลที่เป็นตัวละครสมมติที่ปรากฏในประวัติศาสตร์จีนในยุคสามก๊ก รายชื่อประกอบด้วยตัวละครสมมติที่ปรากฏในวรรณกรรมอิงประวัติศาสตร์จีนเรื่อง"สามก๊ก"ของล่อกวนตง (คือเป็นตัวละครที่แต่งเสริมขึ้นมา ไม่ปรากฏชื่อในหลักฐานทางประวัติศาสตร์) และชื่อของตัวละครสมมติที่ปรากฏในแหล่งอื่นที่อิงประวัติศาสตร์ยุคสามก๊ก
ชื่อตัวละครที่ปรากฏในวรรณกรรม "สามก๊ก" เรียงตามลำดับตามการปรากฏชื่อในวรรณกรรม แบ่งตามตอนที่ปรากฏชื่อครั้งแรก (ในรายชื่อนี้แบ่งตอนของวรรณกรรม"สามก๊ก" เป็น 120 ตอนตามวรรณกรรมฉบับภาษาจีน ต่างจาก"สามก๊ก ฉบับเจ้าพระยาพระคลัง (หน)" ที่แบ่งเป็น 87 ตอน)
องค์การบริหารส่วนตำบลเขาน้อย (จังหวัดขอนแก่น)
"ระวังสับสนชื่อคล้ายกัน องค์การบริหารส่วนตำบลเขาน้อย"
องค์การบริหารส่วนตำบลเขาน้อย เป็นองค์กรปกครองส่วนท้องถิ่นแห่งหนึ่งในอำเภอเวียงเก่า จังหวัดขอนแก่น โดยมีสภาพพื้นที่ทั่วไปเป็นที่ราบในหุบเขา บางส่วนเป็นลอนลูกคลื่นใกล้บริเวณภูเขา และบางส่วนเป็นภูเขามีความสูงประมาณ  600 – 800  เมตร จากระดับน้ำทะเล
อาณาเขต
องค์การบริหารส่วนตำบลเขาน้อย ตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลเขาน้อย แต่เดิมนั้นเป็นส่วนหนึ่งของตำบลในเมือง อำเภอภูเวียง ต่อมาเมื่อมีจำนวนประชากรหนาแน่นขึ้น จึงได้แยกออกมาเป็นตำบลเขาน้อย โดยมีสภาตำบลเขาน้อยเป็นศูนย์พัฒนาตำบล จนต่อมาวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะให้เป็น องค์การบริหารส่วนตำบลเขาน้อย และหลังจากนั้นก็มีการแยกตำบลเขาน้อยบางส่วนออกเป็นตำบลเมืองเก่าพัฒนา ทำให้องค์การบริหารส่วนตำบลเขาน้อย มีเขตปกครองเหลือ 11 หมู่บ้านจนปัจจุบัน
องค์การบริหารส่วนตำบลเขาน้อย ครอบคลุมพื้นที่ตำบลเขาน้อยทั้งตำบล จำนวน 11 หมู่บ้าน ดังนี้
เทศบาลตำบลหนองนาคำ
เทศบาลตำบลหนองนาคำ ตั้งอยู่ที่ อำเภอหนองนาคำ จังหวัดขอนแก่น ตั้งอยู่ทางทิศตะวันตกเฉียงเหนือของจังหวัดขอนแก่น ระยะทางห่างประมาณ 85 กิโลเมตร และระยะทางห่างจากอำเภอ 150 เมตร ครอบคลุมพื้นที่ตำบลบ้านโคกทั้งตำบล
อาณาเขต
ประวัติ
เทศบาลตำบลหนองนาคำ เดิมก่อตังเป็น สภาตำบลบ้านโคก และเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลฐานะเป็น องค์การบริหารส่วนตำบลบ้านโคก จนเมื่อวันที่  6 กันยายน 2556 กระทรวงมหาดไทยประกาศให้ องค์การบริหารส่วนตำบลบ้านโคก ยกฐานะเป็น เทศบาลตำบลบ้านโคก และต่อมาได้ขอเปลี่ยนชื่อเทศบาลใหม่ เป็น เทศบาลตำบลหนองนาคำ จนปัจจุบัน
เทศบาลตำบลหนองนาคำ ครอบคลุมพื้นที่ตำบลบ้านโคก จำนวน 8 หมู่บ้าน 1,449 ครัวเรือน ได้แก่
ความเฟื่องฟูของมวยปล้ำอาชีพในคริสต์ทศวรรษ 1980
ความเฟื่องฟูของมวยปล้ำอาชีพในคริสต์ทศวรรษ 1980 (เรียกอีกอย่างว่า ยุคทอง) เป็นยุคที่ได้รับความนิยมเพิ่มขึ้นเรื่อย ๆ ของวงการมวยปล้ำอาชีพในสหรัฐอเมริกา และที่อื่น ๆ ในช่วงคริสต์ทศวรรษ 1980 โดยการขยายตัวผ่านทางโทรทัศน์ผ่านสายเคเบิลและทางระบบจ่ายเมื่อรับชม (pay-per-view) ควบคู่ไปด้วยความพยายามของนักโปรโมดเตอร์ เช่น วินซ์ แม็กแมน ที่เห็นการเปลี่ยนแปลงในวงการมวยปล้ำอาชีพจากระบบควบคุมโดยบริษัทในภูมิภาคจำนวนมาก เพื่อครอบงำทั่วประเทศ โดย 2 บริษัท ได้แก่ สมาคมของวินซ์ แม็กแมน เวิลด์เรสต์ลิงเฟดเดอเรชั่น (WWF, ปัจจุบันคือ WWE) และสมาคมของเท็ด เทอร์เนอร์ เวิลด์แชมเปี้ยนชิพเรสต์ลิง (WCW) นับตั้งแต่คริสต์ทศวรรษ 1980 ถึงต้นคริสต์ทศวรรษ 1990 เป็นช่วงที่ WWF อยู่ในอันดับต้น ๆ ส่วน WCW ยังคงเป็นสมาชิกในเครือ เนชันนัลเรสต์ลิงอัลไลแอนซ์ ในทศวรรษต่อมา ได้มีลดอำนาจลงของ NWA
ในช่วงต้นคริสต์ทศวรรษ 1980 มีการแข่งขันกันขององค์กร 3 แห่งในวงการมวยปล้ำอาชีพในสหรัฐอเมริกา ประกอบด้วย เวิลด์ไวด์เรสต์ลิงเฟดเดอเรชั่น (WWWF) ในทางตอนเหนือของอเมริกา อเมริกันเรสต์ลิงอัสโซเชียชั่น (AWA) ในทางตอนกลางของอเมริกา และเนชันนัลเรสต์ลิงอัลไลแอนซ์ (NWA) ซึ่งดำเนินกิจการภายในเขตที่ตั้งของตนเองของประเทศ
จิม คร็อกเกตต์ ยังได้เห็นถึงการส่งเสริมการขายสมาคมทั่วประเทศซึ่งทำให้สมาชิก NWA อื่น ๆ ได้รับความสนใจในเอนทิตีแบบเดียวในนามของจิมคร็อกเก็ตโปรโมชันส์ (JCP) ในปี ค.ศ. 1986 ได้เปลี่ยนชื่อจาก JCP มาเป็น NWA World Championship Wrestling
ดีด็อยท์เชอว็อคเคินเชา
ดีด็อยท์เชอว็อคเคินเชา () เป็นชื่อของชุดภาพยนตร์ข่าว ที่ออกฉายทั่วโรงภาพยนตร์ใน นาซีเยอรมนี ตั้งแต่ปี 1940 จนถึง สงครามโลกครั้งที่สองสิ้นสุดลง โดยภาพยนตร์ข่าวยังเป็นหนึ่งในเครื่องมือโฆษณาชวนเชื่อหลัก ของนาซีตลอดสงคราม
"ดีด็อยท์เชอว็อคเคินเชา" จะได้รับม้วนภาพยนตร์จากคลังภาพยนตร์ของหน่วยรายงานสงครามของ"เวร์มัคท์" ("Propagandakompanien") และจากช่างภาพเด่น ๆ เช่น Hans Ertl และ Walter Frentz รวมถึงภาพจากภาพยนตร์โฆษณาชวนเชื่อ อย่าง "The Eternal Jew" และ "Feldzug in Polen" โดยผู้ให้เสียงบรรยายหลักคือ Harry Giese โดยได้รับมอบหมายให้เป็น "เสียง" ของภาพยนตร์ข่าวเหมือนเป็นเสียงแห่งเสรีภาพที่ถูกนำมาใช้กับการบรรยายข้อเท็จจริงในเครื่องมือโฆษณาชวนเชื่อของนาซี
ภาพยนตร์ข่าวมีม้วนภาพยนตร์เด่น ๆ ที่ถูกถ่ายเช่นการรบที่นอร์ม็องดี, ภาพการพบของ อดอล์ฟ ฮิตเลอร์ และ เบนิโต มุสโสลินี หลัง แผนลับ 20 กรกฎาคม และม้วนสุดท้าย (No. 755) ที่ฮิตเลอร์มอบเครื่องอิสริยาภรณ์กางเขนเหล็ก ให้กับอาสาสมัครของยุวชนฮิตเลอร์ที่สวนในทำเนียบนายกรัฐมนตรีไรช์ก่อนยุทธการที่เบอร์ลิน และสารคดีสุดท้ายคือ "คนทรยศที่ศาลประชาชน" ซึ่งเกี่ยวกับการพิจรณาคดีผู้สมรู้ร่วมคิดในแผนลับ 20 กรกฎาคม
การประชุมพ็อทซ์ดัม
การประชุมพ็อทซ์ดัม () เป็นการประชุมระหว่างสามฝ่ายแห่งฝ่ายสัมพันธมิตรในสงครามโลกครั้งที่สอง,ได้แก่ สหราชอาณาจักร, สหรัฐอเมริกา และสหภาพโซเวียต.ที่มีความเกี่ยวข้องกับการยึดครองทางทหารและทำการฟื้นฟูเยอรมนี, ชายแดน,สถานภาพของอดีตดินแดนตะวันออก, เขตแดนยุโรปทั้งหมดของสงคราม นอกจากนี้ยังได้กล่าวถึงการทำให้ประเทศเยอรมนีปลอดทหาร, การชดใช้ค่าเสียหาย และการฟ้องร้องต่อเหล่าอาชญากรสงคราม โดยการประชุมจัดขึ้นที่ ตำหนักของเจ้าชายวิลเฮล์มในเมือง พ็อทซ์ดัม เยอรมนีภายใต้การยึดครอง ตั้งแต่วันที่ 17 กรกฎาคม ถึงวันที่ 2 สิงหาคม 1945
องค์การบริหารส่วนตำบลหัวหนอง
องค์การบริหารส่วนตำบลหัวหนอง เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น ตั้งอยู่ทางทิศตะวันตกเฉียงใต้ของอำเภอบ้านไผ่ ห่างจากที่ว่าการอำเภอบ้านไผ่ ประมาณ 3 กิโลเมตร มีระยะทางห่างจากกรุงเทพมหานคร ประมาณ 396 กิโลเมตร ไปตามทางหลวงแผ่นดินหมายเลข 2 (ถนนมิตรภาพ)
อาณาเขต
องค์การบริหารส่วนตำบลหัวหนอง ตั้งอยู่ทางทิศตะวันตกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ในอดีตราวเมื่อปี พ.ศ. 2452  ประมาณเวลาได้  95 ปี พื้นที่เดิมมีหมู่บ้านเพียง 3 หมู่บ้านชื่อบ้านหัวหนอง บ้านนาวัวและบ้านโนนงิ้ว ได้รวมเป็นหมู่บ้านเดียวกันมีนามในเบื้องต้นว่า โนนงิ้ว ได้ย้ายมาจากตำบลหัวนาคำ ซึ่งหากจากที่นี้ไปทางทิศตะวันตกเฉียงใต้ ประมาณ  40  กิโลเมตร เหตุที่ย้ายมาเนื่องจากที่เดิมมีสภาพแวดล้อมไม่เหมาะสม ซึ่งทราบจากการบอกเล่ามาว่าสภาพพื้นดินเป็นโคลนเหนียวและอยู่ห่างตัวเมือง เส้นทางการคมนาคมสัญจรไปมาไม่สะดวกเป็นลักษณะหมู่บ้านปิด เพราะสมัยนั้นเป็นป่าดงหนาทึบมาก ฉะนั้นจึงอพยพเข้ามาอยู่ใกล้ตัวเมืองเพื่อให้การไปมาติดต่อกับทางอำเภอสะดวกสบายยิ่งขึ้น ได้พิจารณาเห็นว่าในที่ปัจจุบันนี้มีทำเล ที่เหมาะสมมีหนองน้ำใหญ่ ชื่อว่าหนองนาวัว ได้อาศัยในการครองชีพไม่ขาดแคลนจึงได้เลือกเอาทำเลนี้เป็นที่ตั้งหมู่บ้าน  และได้ขนานนามชื่อบ้านตนเองให้สอดคล้องตามสภาพภูมิศาสตร์ว่าบ้านโนนงิ้ว (เพราะมีต้นนุ่นมาก) และตามหลักฐานข้อมูลบ้านโนนงิ้ว
ในเวลาต่อมา นายชม  มาศรี ได้ขอตั้งตำบลเพิ่มขึ้นโดยแบ่งแยกออกมจากตำบลบ้านไผ่ รวมเขตการปกครอง 6 หมู่บ้าน  คือ หัวหนอง – หนองนาวัว - โนนงิ้ว –โนนไผ่ – โนนข่า - หนองร้านหญ้า ใช้ชื่อว่า ตำบลหัวหนอง อยู่ในเขตปกครองของอำเภอบ้านไผ่ จังหวัดขอนแก่น โดยมีสภาตำบลหัวหนอง ทำการปกครองตำบลหัวหนอง จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลหัวหนอง มาจนถึงปัจจุบัน
องค์การบริหารส่วนตำบลหัวหนอง ครอบคลุมพื้นที่ตำบลหัวหนองทั้งตำบล จำนวน 6 หมู่บ้าน ดังนี้
โรคดัตช์
ในวิชาเศรษฐศาสตร์ โรคดัตช์ () เป็นภาวะที่เกิดขึ้นจากการเจริญเติบโตในภาคเศรษฐกิจหนึ่ง (เช่นการค้นพบแหล่งทรัพยากรธรรมชาติ) แต่ไปทำให้ภาคเศรษฐกิจอื่นๆถดถอย (เช่นภาคการผลิตหรือเกษตรกรรม) สามารถอธิบายด้วยกลไกทางการค้าระหว่างประเทศคือ การที่ภาคเศรษฐกิจใดๆเติบโตขึ้นจะนำมาซึ่งเงินทุนไหลเข้าจากต่างชาติ ส่งผลให้สกุลเงินของประเทศแข็งค่าขึ้นเมื่อเทียบกับสกุลเงินอื่นๆ การแข็งค่าของสกุลเงินทำให้ประเทศมีต้นทุนในการส่งออกสูงขึ้นและมีต้นทุนการนำเข้าลดลง ทำให้ประเทศมีศักยภาพการแข่งขันในตลาดโลกด้อยลง
เมื่อกล่าวถึงโรคดัตช์ โดยส่วนมากมักจะสื่อถึงการค้นพบทรัพยากรธรรมชาติ นอกจากนี้ยังสามารถสื่อถึง "การเจริญเติบโตใดๆที่ทำให้เงินตราต่างประเทศไหลเข้าจำนวนมาก รวมถึงความผันผวนด้านราคาพลังงาน ด้านเงินช่วยเหลือจากต่างประเทศ และด้านการลงทุนโดยตรงจากต่างประเทศ"
คำว่าโรคดัตช์ถูกบัญญัติขึ้นในค.ศ. 1977 โดยนิตยสาร "The Economist " เพื่ออธิบายถึงภาวะถดถอยของภาคการผลิตในประเทศเนเธอร์แลนด์ภายหลังค้นพบแหล่งก๊าซโกรนิงเงินซึ่งเป็นแหล่งก๊าซขนาดใหญ่เมื่อค.ศ. 1959 ตัวอย่างของโรคดัตช์ที่เห็นได้อย่างชัดเจนที่สุดคือประเทศเวเนซุเอลา การเป็นผู้ส่งออกน้ำมันรายใหญ่ในสมัยประธานาธิบดีอูโก ชาเบซ ทำให้สกุลเงินโบลิวาร์แข็งค่าขึ้นมหาศาล กรุงการากัสกลายเป็นเมืองที่มีค่าครองชีพแพงที่สุดในโลกตามอัตราแลกเปลี่ยน รายได้มหาศาลจากน้ำมันเพียงพอเลี้ยงดูประชากรทั้งประเทศ ทำให้ประเทศละเลยภาคเศรษฐกิจอื่นๆและต้องพึ่งพาการนำเข้าสินค้าอุปโภคบริโภคเกือบทั้งหมด เมื่อเกิดภาวะราคาน้ำมันถดถอยอย่างรวดเร็วในค.ศ. 2014 ก็ทำให้ประเทศเข้าสู่วิกฤตการทางเศรษฐกิจที่รุนแรงที่สุดในประวัติศาสตร์เวเนซุเอลา
เกมชีวิต ลิขิตชะตา
เกมชีวิต ลิขิตชะตา () เป็นละครโทรทัศน์จีนที่สร้างในปี ค.ศ. 2006 นำแสดงโดย เทียน ไห่หรง ออกอากาศทางช่องช่อง 3 แฟมิลี่ ทุกเช้าวันจันทร์-ศุกร์ เวลา 17:30 น. - 18:00 น. และออกอากาศซ้ำอีกครั้งในเวลา 21:30 น. - 22:00 น.
เรื่องราวการต่อสู้ชีวิตของผู้หญิงคนหนึ่ง ที่ล้มเหลวครั้งแล้วครั้งเล่าจนในที่สุดก็ประสบความสำเร็จ จื่อจินไม่เพียงแค่บริหารกิจการ เธอยังต้องจัดการกับชีวิตอันยุ่งเหยิงของตนเองอีกด้วย จากเด็กสาวคนหนึ่งซึ่งปีนขึ้นมาจากความลำบากจนกลายเป็นผู้ใหญ่ที่เต็มไปด้วยประสบการณ์ ตลอดระยะเวลาสามสิบปีเธอต้องเผชิญกับการต่อสู้ล้มลุกคลุกคลาน กระทั่งเธอได้เป็นแบบฉบับของคนที่ล้มเหลวครั้งแล้วครั้งเล่า ต่อสู้ฝ่าฟันจนประสบความสำเร็จ แต่ความสำเร็จในหน้าที่การงาน และความล้มเหลวในเรื่องความรัก ได้เข้ามาในชีวิตของจื่อจินในเวลาเดียวกัน
เมื่อความใฝ่ฝันของเธอเป็นจริง แต่เธอกลับพบว่าเธอต้องสูญเสียหลายๆสิ่งไป แต่จื่อจินก็เริ่มต้นใหม่เพื่อเรียกสิ่งที่สูญเสียไปกลับคืนมา เธอต้องเผชิญกับลำบาก จนกระทั่งเธอมีวันที่ได้สัมผัสถึงความมีหน้ามีตาและมีชีวิตที่สุขสบาย ถึงได้เข้าใจว่าแท้ที่จริงแล้วเธอควรทนุถนอมสิ่งใด และปล่อยสิ่งใดทิ้งไป เมื่อเธอเห็นน้องสาวและน้องเขยพึ่งพิงเธออย่างมีความสุข และเมื่อเธอต้องส่งจื่อหัวน้องชายคนเดียวเข้าคุกด้วยมือเธอเอง เธอกอดน้องชายแล้วร้องไห้ด้วยความเจ็บปวด อีกทั้งเธอต้องเก็บซ่อนรักแท้ไว้ในใจ พร้อมกับอวยพรชายคนรักให้มีความสุข
บาร์บิเชอริต
บาร์บิเชอริต () เป็นยาที่ส่งผลต่อระบบประสาทส่วนกลาง มักใช้เป็นยาระงับประสาทหรือเป็นยาสลบ นอกจากนี้ยังสามารถใช้เป็นยาคลายกังวล, ยานอนหลับ หรือยาคลายกล้ามเนื้อ การใช้บาร์บิเชอริตอาจทำให้เกิดการติดยาทั้งทางกายและทางจิตใจ ดังนั้นแพทย์จึงมักใช้ยากลุ่มเบ็นโซไดอาเซพีนแทนการใช้บาร์บิเชอริต ซึ่งยากลุ่มเบ็นโซไดอาเซพีนมีความเสี่ยงด้านการใช้ยาเกินขนาดและการติดยาต่ำกว่าบาร์บิเชอริต อย่างไรก็ตาม บาร์บิเชอริตยังคงถูกใช้งานอย่างแพร่หลายเพื่อหลายวัตถุประสงค์ โดยเฉพาะการใช้เป็นยาสลบหลัก, รักษาโรคลมชัก, รักษาไมเกรนเฉียบพลัน ตลอดจนใช้เพื่อทำการุณยฆาตหรือโทษประหารชีวิต
ฟุจิวะระ โนะ ทะดะซะเนะ
ฟุจิวะระ โนะ ทะดะซะเนะ (, 1078 – 31 กรกฎาคม 1162) ชนชั้นสูงและขุนนางชาวญี่ปุ่นจาก ตระกูลฟุจิวะระ เป็นบุตรชายของ ฟุจิวะระ โนะ โมะโระมิชิ และเป็นหลานปู่ของ ฟุจิวะระ โนะ โมะโระซะเนะ. เขาเป็นผู้สั่งให้สร้างคฤหาสน์ที่มีชื่อว่า ฟุเกะโดะโนะ ซึ่งตั้งอยู่ทางตอนเหนือของ วัดเบียวโด และยังเป็นบิดาของ ฟุจิวะระ โนะ ทะดะมิชิ
ฟุตบอลโลก 2018 รอบคัดเลือก โซนเอเชีย – รอบที่ 4
ฟุตบอลโลก 2018 รอบคัดเลือก โซนเอเชีย – รอบที่ 4 จะลงเล่นตั้งแต่วันที่ 5 ถึง 10 ตุลาคม พ.ศ. 2560.
ในรอบที่สี่, สองทีมอันดับสามที่มาจากสองกลุ่มใน รอบที่สาม จะลงแข่งขันในรูปแบบสองนัดเพลย์ออฟเหย้าและเยือน. ผู้ชนะจะได้ผ่านเข้าสู่ รอบคัดเลือกเพลย์ออฟ แล้วก็ได้พบกับทีมอันดับสี่ที่มาจาก ฟุตบอลโลก รอบคัดเลือก โซนคอนคาแคฟ.
การจับสลากสำหรับรอบที่สี่ของรอบคัดเลือกโซนเอเชียจะจัดขึ้นในเดือนกันยายน พ.ศ. 2560, หลังรอบสามแข่งขันเสร็จสิ้น. การแข่งขันทั้งหมดมี 5 ประตูที่ทำได้ใน 2 นัด, สำหรับค่าเฉลี่ย 5/2 round 2 ประตูต่อนัด.
The Mask Singer หน้ากากนักร้อง ซีซันที่ 3
The Mask Singer หน้ากากนักร้อง ซีซันที่ 3 รายการโทรทัศน์ประเภทเรียลลิตีโชว์มิวสิกโชว์และเป็นฤดูกาลที่ 3 ของรายการ The Mask Singer หน้ากากนักร้อง ของประเทศไทยผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร คณะกรรมการในรายการซีซันที่ 3 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน โดยคณะกรรมการจะมีทั้งหมด 7 คน ในแต่ละครั้ง ซึ่งจะประกอบด้วยกรรมการประจำรายการ และ กรรมการรับเชิญ
รายนามของคณะกรรมการแต่ละคน มีดังนี้
รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้
□ ออกอากาศระหว่างวันที่ 14 ธันวาคม 2560 - 4 มกราคม 2561
การถ่ายทอดสดทางโทรทัศน์
การถ่ายทอดสดทางโทรทัศน์ () เป็นการออกอากาศทางโทรทัศน์ตามเวลาจริง ในเวลาปัจจุบัน รายการที่ออกอากาศทางโทรทัศน์ส่วนใหญ่มักจะมีการบันทึกภาพไว้ก่อนการออกอากาศจริง รายการที่มีการถ่ายทอดสดเช่น การรายการข่าว รายการช่วงเช้า รายการมอบรางวัล รายการแข่งขันกีฬา รายการถ่ายทอดสดเริ่มเป็นที่คุ้นเคยกันในช่วงปลายคริสต์ทศวรรษ 1950 เมื่อเทคโนโลยีวิดีโอเทปเกิดขึ้น การถ่ายทอดสดทางโทรทัศน์อาจมีการถ่ายทอดช้ากว่าเวลาจริง (delay) เพื่ออาจมีการแก้ไขรายการ
ธารไชยยันต์ ศรีสุวรรณ
พลเอก พลเรือเอก พลอากาศเอก ธารไชยยันต์ ศรีสุวรรณ (เกิด; 5 สิงหาคม 2501) ตุลาการศาลทหารสูงสุด อดีตผู้บัญชาการทหารสูงสุด คณะกรรมการยุทธศาสตร์ชาติ อดีตเสนาธิการทหาร สมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติกรรมการในคณะกรรมการมูลนิธิโรงพยาบาลสมเด็จพระยุพราช และอดีตสมาชิกคณะรักษาความสงบแห่งชาติ
องค์การบริหารส่วนตำบลบ้านไผ่
"ระวังสับสน เทศบาลเมืองบ้านไผ่"
องค์การบริหารส่วนตำบลบ้านไผ่ เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น ตั้งอยู่ทางทิศใต้ของจังหวัดห่างจากตัวจังหวัดประมาณ 40 กิโลเมตร มีลักษณะทางกายภาพเป็นที่ลุ่มสลับที่ดินลักษณะลูกคลื่น มีความสูงประมาณ 160-180 เมตร จากระดับน้ำทะเล โดยครอบคลุมพื้นที่ของตำบลบ้านไผ่ (นอกเขตเทศบาลเมืองบ้านไผ่) ทั้งหมด 32.95 ตารางกิโลเมตร
อาณาเขต
องค์การบริหารส่วนตำบลบ้านไผ่ ตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
แต่ก่อนแต่เดิมนั้น บริเวณพื้นที่ของตำบลบ้านไผ่นี้ มีหมู่บ้านต่างๆ คือ บ้านเกิ้ง บ้านหนองแวงไร่ บ้านเป้า บ้านหนองผือ บ้านธาตุ เป็นต้น โดยขึ้นอยู่กับการปกครองของตำบลบ้านเป้า อำเภอชนบท
เมือปีพ.ศ. 2470 ประชากรได้ขยายออกไปอาศัยตามไร่นาจึงทำให้มีความเจริญมากขึ้น จนได้แยกหมู่บ้านออกจากตำบลบ้านเป้า แล้วตั้งเป็นตำบลใหม่ขึ้นมาเพื่อความสะดวกในการบริหาร โดยขณะนั้นบ้านเกิ้งมีสภาพเป็นหมู่บ้านใหญ่มีประชากรหนาแน่นและมีความพร้อมในหลายๆด้าน ทางการจึงได้ยกฐานะให้เป็นที่ตั้งของตำบล เรียกชื่อว่า "ตำบลบ้านเกิ้ง" ขึ้นตรงต่อการปกครองอำเภอชนบท ต่อมามีผู้คนจากบ้านเมืองเพีย ตัวเมืองชนบทและจากที่อื่นๆได้อพยพครอบครัวเข้ามาอยู่ในท้องที่ตำบลบ้านเกิ้งมากขึ้นเรื่อยๆ จนทำให้เกิดหมู่บ้านต่างๆมากขึ้น เช่น บ้านโคกสูง กุดเป่ง หนองผักแว่น โนนละม่อม บ้านหนองกุง บ้านหนองลุมพุก ตลาดบ้านไผ่ บ้านไผ่นอก
เมื่อปี พ.ศ. 2482 ทางการยกฐานะของชุมชนต่างๆที่ขึ้นต่อตำบลบ้านเกิ้งนั้นขึ้นเป็นกิ่งอำเภอเรียกชื่อว่า "กิ่งอำเภอบ้านไผ่" โดยเหตุที่ไม่ใช่ชื่อว่า "บ้านเกิ้ง" เพราะชาวบ้านฟังดูแล้วไม่เพราะไม่ทันสมัยเป็นชื่อแบบบ้านนอกสมัยเก่า จึงตั้งเป็นชื่อ "บ้านไผ่" แล้วต่อมาก็ได้ยุบตำบลบ้านเกิ้งลงเป็นหมู่บ้านธรรมดาแล้ว ตั้งตำบลบ้านไผ่ขึ้นมาแทน โดยต่อมาทางรถไฟจึงได้ตัดผ่านบ้านไผ่มุ่งสู่ ขอนแก่น อุดรธานี และหนองคาย ตำบลบ้านไผ่ก็มีความเจริญมากขึ้นเรื่อยๆ ซึ่งเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้งเป็น สภาตำบลบ้านไผ่ จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น องค์การบริหารส่วนตำบลบ้านไผ่ จนถึงปัจจุบัน
องค์การบริหารส่วนตำบลบ้านไผ่ ครอบคลุมพื้นที่บางส่วนของตำบลบ้านไผ่ จำนวน 13 หมู่บ้าน (นอกเขตเทศบาลเมืองบ้านไผ่) ดังนี้
มีสถานศึกษา คือ
องค์การบริหารส่วนตำบลบ้านลาน
องค์การบริหารส่วนตำบลบ้านลาน เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น
อาณาเขต
องค์การบริหารส่วนตำบลบ้านลาน ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
แต่เดิมแต่ก่อนนั้น บริเวณที่ตั้งตำบลบ้านลาน เดิมอยู่เป็นพื้นที่อันอุดมสมบูรณ์ไปด้วยป่าไม้ สัตว์ป่านานาชนิดได้มีผู้คนอพยพเข้ามาจับจองที่ทำกิน ทำสวนอยู่รวมกันกลายเป็นหมู่บ้านเลยพากันตั้งชื่อว่า "บ้านโนนลาน" เพราะเมื่อถึงฤดูเก็บเกี่ยวชาวบ้านจะมาทำลานนวดข้าวรวมกันเป็นหมู่ๆเพื่อความปลอดภัยของตนเองและสัตว์เลี้ยง เนื่องจากบริเวณนี้มีเสือลายพาดกลอนมาจับเอาสัตว์เลี้ยงไปกินอยู่เสมอ
ครั้นนานเข้าผู้คนก็มากขึ้นเรื่อยๆ ได้ร่วมกันสร้างวัดขึ้นประจำหมู่บ้าน ต่อมาได้เกิดโรคระบาด (โรคฝีดาษหรือไข้ทรพิษ) ขึ้นที่บ้านโนนลาน ผู้คนล้มตายกันมากเป็นเหตุให้ผู้ที่ยังไม่ป่วยต้องอพยพหนีกันมาตั้งบ้านเรือนขึ้นใหม่ในบริเวณอันเป็นที่ตั้งบ้านลานอยู่ทุกวันนี้  บางครอบครัวได้โยกย้ายออกไปตั้งบ้านเรือนขึ้นใหม่ที่ทางทิศตะวันออกบ้านโนนลาน ประมาณ 1 กิโลเมตร เรียกว่า "บ้านดอนโกทา" ปัจจุบันนี้เป็นบ้านร้างไปแล้ว อีกกลุ่มหนึ่งย้ายไปตั้งทางทิศเหนือชื่อบ้านว่า "บ้านลิงส่อง" ปัจจุบันคือบ้านหินตั้งนั่นเอง และอีกกลุ่มหนึ่งได้อพยพไปทางทิศตะวันออกห่างออกไปรวม 3 กิโลเมตร ไปตั้งบ้านเรือนขึ้นใหม่ คือ บ้านกุดเชือกในปัจจุบันนี้
เมื่อได้ตั้งบ้านเรือนขึ้นในบริเวณอันเป็นที่อยู่ของบ้านลานในขณะนี้แล้ว ทุกคนได้ร่วมแรงร่วมกันใจพัฒนาบ้านเรือนให้เจริญก้าวหน้าขึ้นและเปลี่ยนชื่อบ้านโดยคงชื่อเดิมไว้เพียงแต่ตัดคำว่าโนนออกไปเป็น "บ้านลาน" จนมาถึงปัจจุบัน
เมื่อปี พ.ศ. 2534 ทางราชการได้จัดตั้งตำบลบ้านลาน มีประชาชนอพยพมาจากอำเภอพยัคภูมิพิสัย จังหวัดมหาสารคาม โดยมีประกาศเมื่อวันที่ 5 กรกฎาคม พ.ศ. 2516 ให้จัดตั้ง สภาตำบลบ้านลาน ปกครองในพื้นที่ตำบลบ้านลานทั้งตำบล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลบ้านลาน เป็น องค์การบริหารส่วนตำบลบ้านลาน จนถึงปัจจุบันนี้
องค์การบริหารส่วนตำบลบ้านลาน ครอบคลุมพื้นที่ตำบลบ้านลานทั้งตำบล จำนวน 15 หมู่บ้าน ดังนี้
เฮลอินเอเซล (2017)
เฮลอินเอเซล (2017) (Hell in a Cell (2017)) เป็นรายการเพย์-เพอร์-วิวมวยปล้ำอาชีพของWWE เป็นการแสดงของนักมวยปล้ำค่ายสแมคดาวน์ ซึ่งจัดเป็นปีที่9 แล้ว สถานที่จัดคือ Little Caesars Arena ในเมืองDetroit, Michigan เมื่อวันที่ 8 ตุลาคม 2017
การก่อการกำเริบปราก
การก่อการกำเริบปราก() เป็นเหตุการณ์การก่อการจลาจลขึ้นในกรุงปรากในดินแดนเช็กเกียภายใต้การยึดครองของนาซีเยอรมัน เมื่อวันที่ 5 พฤษภาคม ค.ศ. 1945 ในช่วงปลายสงครามโลกครั้งที่สองของทวีปยุโรป. เกิดขึ้นมาจากความพยายามของกลุ่มต่อต้านชาวเช็กเพื่อปลดปล่อยกรุงปรากจากการยึดครองของเยอรมัน.การจลาจลได้ดำเนินจนกระทั่งเมื่อวันที่ 8 พฤษภาคม ค.ศ. 1945 ฝ่ายกองทัพเยอรมันและกลุ่มต่อต้านได้ยุติการสู้รบกันซึ่งกองทัพเยอรมันได้ตัดสินใจที่จะถอนกำลังออกจากกรุงปรากในวันเดียวกัน เช้าวันรุ่งขึ้น,กองทัพแดงได้เคลื่อนทัพเข้าสู่เมืองที่จวนจะได้รับการปลดปล่อย